Eyes of the Universe


Eyes of the Universe er den tiende studioutgivelsen til den engelske progrock-gruppa Barclay James Harvest og ble gitt ut i begynnelsen av november 1979. Utgivelsen ble spilt inn ved Strawberry Studios i Stockport i perioden fra juli til september samme år.

Etter at Woolly Wolstenholme gav seg i forkant av innspillingen av denne utgivelsen ble John Lees og Les Holroyd tvunget til å ta del i tangentarbeidet. Barclay James Harvest tok også inn gjestemusikeren Kevin McAlea, kjent som keyboardspiller i bandet Bees Make Honey og i turnébandet til Kate Bush. Saksofonisten Alan Fawkes bidro for øvrig også under innspillingen.

Den musikalske retningen fra det opprinnelige symfoniske lydbildet til bandet fortsatte fra den forrige utgivelsen XII, og i Eyes of the Universe kan man høre tydelige tilnærminger til amerikansk musikk og især Blue Öyster Cult og Bruce Springsteen. Til tross for at utgivelsen ikke kom høyt opp på de britiske og amerikanske hitlistene ble den tatt vel imot på kontinentet. I Norge endte utgivelsen til slutt på en sjetteplass etter å ha tilbrakt tilsammen 22 uker på VG-lista.

Sporliste 
«Love on the Line» (4.40)(Les Holroyd)
«Alright Down Get Boogie» (3.57)(John Lees)
«The Song (They Love To Sing)» (6.04)(Les Holroyd)
«Skin Flicks» (6.51)(John Lees)
«Sperratus» (5.00)(John Lees)
«Rock 'N' Roll Lady» (4.27)(Les Holroyd)
«Capricorn» (4.33)(John Lees)
«Play to the World» (7.02)(Les Holroyd)

Personell 
 John Lees – Vokaler, gitarer, keyboards
 Les Holroyd – Vokaler, bassgitar, gitarer, keyboards
 Mel Pritchard – Trommer, perkusjon

Annet personell 
 Alan Fawkes – Saksofon på «Play To The World».
 Kevin McAlea – Keyboards på «The Song (They Love To Sing)» og «Sperratus».
 Martin Lawrence – Assisterende produsent, lydtekniker
 Alwyn Clayden – Coverdesign
 John Shaw – Coverfotograf

Utgivelsesdetaljer
 1979, Storbritannia, Polydor POLD 5029, LP
 2006, Storbritannia, Eclectic ECLCD 1049, CD (Remastered)

Referanser

Eksterne lenker   
 
 Bjharvest.co.uk – Informasjon om utgivelsen

Barclay James Harvest-album
Musikkalbum fra 1979